O **Ουίλιαμ Χότζες** (William Hodges) (28 Οκτωβρίου 1744 – 6 Μαρτίου 1797) ήταν Άγγλος ζωγράφος και χαράκτης. Συμμετείχε στο δεύτερο ταξίδι του Τζέιμς Κουκ στον Ειρηνικό Ωκεανό και είναι γνωστός για τα σκίτσα και τους πίνακες των τοποθεσιών που επισκέφτηκε σ' αυτό το ταξίδι, μεταξύ των οποίων η Ταϊτή, το Νησί του Πάσχα, η Νέα Ζηλανδία και η Ανταρκτική.

Βιογραφικά στοιχεία
-------------------

Ο Χότζες γεννήθηκε στις 28 Οκτωβρίου 1744 στο Λονδίνο. Σπούδασε κοντά στον Ουίλιαμ Σίπλεϊ και στον Ρίτσαρντ Γουίλσον. Στα πρώτα χρόνια της καριέρας του, έβγαζε τα προς το ζην ζωγραφίζοντας θεατρικά σκηνικά.

Μεταξύ 1772 και 1775 ο Χότζες συνόδευσε τον Τζέιμς Κουκ στον Ειρηνικό ως καλλιτέχνης της αποστολής. Πολλά από τα σκίτσα και τους πίνακές του δημοσιεύθηκαν ως χαρακτικά στην αρχική έκδοση των ημερολογίων του Κουκ από το ταξίδι.

Οι περισσότερες από τις μεγάλης κλίμακας θαλασσογραφίες και τοπία από τα ταξίδια του στον Ειρηνικό, έργα για τα οποία είναι περισσότερο γνωστός, ολοκληρώθηκαν μετά την επιστροφή του στο Λονδίνο, για την ολοκλήρωση των οποίων χρηματοδοτήθηκε από το βρετανικό Ναυαρχείο. Αυτοί οι πίνακες απεικόνιζαν πιο δυνατές φωτοσκιάσεις, παρεκκλίνοντας σημαντικά από την ευρωπαϊκή τοπιογραφία και οι σύγχρονοι κριτικοί τέχνης ισχυρίστηκαν ότι η χρήση του φωτός και των χρωματικών αντιθέσεων έδινε στους πίνακές του μια τραχιά και ημιτελή εμφάνιση.

Ο Χότζες δημιούργησε επίσης πολλές πολύτιμες προσωπογραφίες νησιωτών του Ειρηνικού και σκηνές από το ταξίδι με μέλη της αποστολής.

Το 1778, ταξίδεψε στην Ινδία, ένας από τους πρώτους Βρετανούς επαγγελματίες ζωγράφους τοπίου που επισκέφτηκε τη χώρα αυτή. Παρέμεινε εκεί για έξι χρόνια, μένοντας στο Λάκναου.

Στις 6 Νοεμβρίου 1786 εξελέγη μέλος της Βασιλικής Ακαδημίας.

Αργότερα, ταξίδεψε σε όλη την Ευρώπη, συμπεριλαμβανομένης μιας επίσκεψης στην Αγία Πετρούπολη στη Ρωσία το 1790.

Το 1793, δημοσίευσε ένα εικονογραφημένο βιβλίο για τα ταξίδια του στην Ινδία.

*Αποβίβαση στην Τάνα, μία από τις Νέες Εβρίδες* (1775/76)
Τον Δεκέμβριο του 1794, άνοιξε γκαλερί στο Λονδίνο και εξέθεσε 25 έργα του μεταξύ των οποίων δύο μεγάλους πίνακες: *Τα Αποτελέσματα της Ειρήνης* και *Οι Συνέπειες του Πολέμου*. Στα τέλη Ιανουαρίου του 1795, με τη Βρετανία να συμμετέχει στον Πόλεμο του Πρώτου Συνασπισμού κατά της Επαναστατικής Γαλλίας και τα αισθήματα να είναι έντονα, την έκθεση επισκέφτηκε ο πρίγκιπας Φρειδερίκος της Υόρκης και του Όλμπανι, δεύτερος γιος του βασιλιά Γεωργίου Γ'. Ο δούκας προσβλήθηκε στη θέα του πολιτικού θέματος αυτών των δύο έργων και διέταξε να κλείσει η γκαλερί. Αυτή η βασιλική λογοκρισία σήμανε το τέλος της καριέρας του Χότζες. Πολλά από τα έργα του πουλήθηκαν τότε σε δημοπρασία, αλλά αποκόμισε μόνο ένα μικρό ποσό.

Στη συνέχεια, αποσύρθηκε με την οικογένειά του στο Ντέβον και έγινε συνεργάτης σε μια τράπεζα, η οποία απέτυχε κατά τη διάρκεια της τραπεζικής κρίσης του Μαρτίου 1797. Στις 6 Μαρτίου του ίδιου έτους πέθανε, ο θάνατός του επισήμως αναφέρθηκε οφειλόμενος σε πρόβλημα στο στομάχι, αλλά φημολογήθηκε ότι είχε αυτοκτονήσει από υπερβολική δόση λάβδανου.

Η κορυφή Hodges Knoll στην Ανταρκτική πήρε το όνομά του.

Επιλογή έργων
-------------

* Το Κέιπ Τάουν και το Τραπεζοειδές Όρος (1772)*Το Κέιπ Τάουν και το Τραπεζοειδές Όρος* (1772)
* Άποψη του Κέιπ Στέφενς στον πορθμό Κουκ στη Νέα Ζηλανδία με θαλάσσια δίνη (1776)*Άποψη του Κέιπ Στέφενς στον πορθμό Κουκ στη Νέα Ζηλανδία με θαλάσσια δίνη* (1776)
* Άποψη του φρουρίου της Άγκρας (1786)*Άποψη του φρουρίου της Άγκρας* (1786)
* Άποψη του λιμανιού του Χουαχίνε (1774)*Άποψη του λιμανιού του Χουαχίνε* (1774)
* Άποψη της Ταϊτής, με τμήμα του νησιού Μοορέα (1776)*Άποψη της Ταϊτής, με τμήμα του νησιού Μοορέα* (1776)
* Προσωπογραφία του Τζέιμς Κουκ (1775/76)Προσωπογραφία του Τζέιμς Κουκ (1775/76)
* Μοάι στο νησί του Πάσχα (1775/76)*Μοάι στο νησί του Πάσχα* (1775/76)
* Πολεμικά πλοία στην Ταϊτή (1774)*Πολεμικά πλοία στην Ταϊτή* (1774)

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ουίλιαμ Χότζες** |

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14630338w. Ανακτήθηκε στις 10  Οκτωβρίου 2015.
2. 1 2  «William (1744-1797) Hodges». (Ολλανδικά) *RKDartists*. 38670.
3. 1 2  «William Hodges». (Αγγλικά) *Benezit Dictionary of Artists*. Oxford University Press. 2006. B00088216. ISBN-13 978-0-19-977378-7.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
5. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14630338w. Ανακτήθηκε στις 10  Οκτωβρίου 2015.
6. ↑  «artuk.org/discover/artists/hodges-william».
7. ↑  «rmg.co.uk/stories/topics/william-hodges-captain-cook».
8. ↑  «journals.openedition.org/William Hodges».
9. ↑  «artuk.org/discover/artworks/portrait-of-a-cherokee-indian».
10. ↑  «captaincooksociety.com/home/detail/william-hodges-a-brief-biography».
11. ↑  «academia.edu/To 'shew virtue its own image'/ William Hodges's/The Effects of PeaceandThe Consequences of War/1794–1795».
12. ↑  «rmg.co.uk/collections/objects/Peace /Royal Museums Greenwich».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 56866547
* **Europeana**: agent/base/156226
* **ΕΒΕ**: 219718
* LCCN: n79055657
* ISNI: 0000 0000 8136 2433
* GND: 123488893
* SUDOC: 059212721
* BNF: cb14630338w (data)
* BIBSYS: 8063388
* ULAN: 500031390
* NLA: 35199488
* BNE: XX5189575
* KulturNav: id
* RKD: 38670

 |

 |